|  |
| --- |
| **Образецът на частична предварителна оценка на въздействието влиза в сила от 01 януари 2021 г.** |

|  |
| --- |
| **Частична предварителна оценка на въздействието** |
| **Институция:****Министерство на околната среда и водите (МОСВ)** | **Нормативен акт:** **Постановление на Министерски съвет за приемане на Наредба за условията и реда за разработване и утвърждаване на териториални планове за управление на защитени зони** |
|  | **№ 45 в оперативната програма на Министерския съвет за периода 1 януари – 30 юни 2024 г.** |
| **Лице за контакт:**Мирослав Калугеров – директор на дирекция „Национална служба за защита на природата“ | **Телефон и ел. поща:**02/940-6158**m.kalugerov@moew.government.bg** |
| **1. Проблем/проблеми за решаване:** *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*Причините, наложили разработването на проекта на Постановление на Министерски съвет за приемане на Наредба за условията и реда за разработване и утвърждаване на териториални планове за управление на защитени зони са свързани с необходимостта от актуализиране и привеждане на подзаконовата нормативна уредба в съответствие с приетите в края на октомври 2023 г. изменения и допълнения на Закона за биологичното разнообразие (ЗИД на ЗБР, обн., ДВ, бр. 88 от 2023 г.), свързани с определените в него органи за управление на мрежата Натура 2000 на национално и регионално ниво и изпълнение на Реформа 1 (C5.R1): „Създаване на структура за управление на мрежата Натура 2000“ към Националния план за възстановяване и устойчивост. С приетия ЗИД на ЗБР се въвежда задължение за разработване на териториални планове за управление на защитените зони (ТПУ) и изцяло нов подход за тяхното разработване, преразглеждане, актуализация и промяна с участието и на конституирани към регионалните органи за управление комитети на заинтересованите страни. Въвежда се и изискване за разработване на специфични и подробни цели на опазване на защитените зони и утвърждаването им с нарочна заповед на министъра на околната среда и водите. Плановете за управление се разработват на база специфични и подробни цели на опазване на защитените зони и определят необходимите мерки за постигането им, насочени съответно към съхраняване или възстановяване на типовете природни местообитания и видовете, предмет на опазване в защитените зони, при отчитане на икономическите, социалните и културните изисквания, както и регионалните и местните особености.Новите изисквания и терминология на Закона за биологичното разнообразие не са отразени в подзаконовата нормативна уредба към него, а именно в действащата към момента Наредба за условията и реда за разработване и утвърждаване на планове за управление на защитени зони, приета с ПМС № 349/2008 г. (обн., ДВ бр. 7 от 2008г.), както и в Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони, приета с Постановление № 201 на Министерския съвет от 31.08.2007 г. (обн., ДВ, бр. 73 от 2007 г.; изм. и доп., бр. 81 от 2010 г. бр. 3 от 2011 г., бр. 94 от 2012 г., бр. 3 от 2018 г., бр. 106 от 2021 г.).*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Не е възможно проблемът да се реши в рамките на съществуващото законодателство. Налична е изрична законова делегация за привеждане на действащата към момента Наредба за условията и реда за разработване и утвърждаване на планове за управление на защитени зони, приета с ПМС № 349/2008 г. (обн., ДВ бр. 7 от 2008г.) в съответствие със ЗИД на ЗБР, предвид естеството на приетите изменения в закона.*1.3. Посочете защо действащата нормативна рамка не позволява решаване на проблема/проблемите.*Законовата делегация за привеждане на действащата към момента Наредба за условията и реда за разработване и утвърждаване на планове за управление на защитени зони, приета с ПМС № 349/2008 г. (обн., ДВ бр. 7 от 2008г.), в съответствие със ЗИД на ЗБР и естеството на приетите изменения в закона не позволяват запазване на действащата нормативна рамка, тъй като:1. Съгласно чл. 117а от ЗБР се създават органи за управление на защитени зони на регионално ниво, каквито не бяха определени до изменението на ЗБР и които по своята същност изцяло променят концепцията за създаване на планове за управление на защитени зони.2. В действащата наредба не е предвидено създаването на комитет на заинтересованите страни, което допълнително предполага промяна в начина на разработване и утвърждаване на тези планове.3. Премахната е възможността Планове за управление на защитени зони да се разработват от други държавни органи и техни поделения в сферата на своята компетентност, от общини и техни сдружения, от научни и академични институти и неправителствени екологични организации, а със ЗИД на ЗБР задължението е вменено на РИОСВ, ДНП и БДЧР като органи за управление на защитените зони на регионално ниво.4. Налага се и изменение в наименованието на наредбата предвид въвеждането на териториален принцип на управление на защитените зони.Всичко това води до необходимостта от издаване на нова наредба, предвид че необходимите изменения в съществуващата наредба са многобройни и съществени. Необходима е изцяло нова регламентация на процедурите по разработване на ТПУ, реда за тяхното утвърждаване, преразглеждане и актуализация, както и на реда за извършване на промени в плановете и участието на всички заинтересовани страни и на широката общественост във всяка от тези процедури. Необходимо е в нормативният акт да се съобразят и допълнително да се конкретизират новите законови правомощия и задължения на органите за управление на защитените зони на национално и регионално ниво, както и участието на комитетите на заинтересованите страни и на Националния съвет по биологичното разнообразие в процесите по разработване, преразглеждане, промени и актуализация на ТПУ, съгласно чл. 115а - 117а от ЗБР.Необходимо е въвеждане и на новото законово изискване ТПУ да се разработват на база специфичните и подробни цели на опазване на защитените зони и да определят необходимите мерки за постигането им, насочени съответно към съхраняване или възстановяване на типовете природни местообитания и видовете, предмет на опазване в защитените зони, при отчитане на икономическите, социалните и културните изисквания, както и регионалните и местните особености.Следва да бъдат разработени изисквания към структурата и съдържанието на ТПУ, съобразени с новия пространствен обхват на плановите документи, заложен в чл. 27 от ЗБР и с новите изисквания към тяхното съдържание, съобразно чл. 29 от същия от закон.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Съгласно § 16 от Преходните и заключителните разпоредби на Закона за изменение и допълнение на Закона за биологичното разнообразие (обн., ДВ, бр. 88 от 2023 г.) Министерският съвет следва да приведе наредбата по чл. 28, ал. 1 от Закона за биологичното разнообразие (ЗБР) в съответствие с измененията в него в 6-месечен срок от влизането му в сила.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*Последваща оценка на въздействие не е извършвана. |
| **2. Цели:****Стратегическа цел:**С предложения проект на Наредба за условията и реда за разработване и утвърждаване на териториални планове за управление на защитени зони се цели да се уредят реда и условията, при които се приемат териториални планове за управление на защитени зони, включително и Черноморки план за управление на защитени зони, така че да се постигане по-голяма ефективност при управлението на Европейската екологична мрежа „Натура 2000” в България, в съответствие с указанията на Европейската комисия и добрите практики в ЕС, да се гарантира постигане на природозащитните цели, както и включване на всички заинтересовани страни и особено на местните общности в процеса и създаване на възможности за устойчиво развитие на регионите, чрез което да се подобрят условията за опазване на биологичното разнообразие в страната като цяло.**Оперативни цели:****Цел 1:** Създаване на задължителна нормативна уредба за разработване на териториални планове за управление на защитени зони, които се разработват на база на специфичните и подробни цели на опазване на защитените зони и определят мерките, чрез които ще се постигнат определените специфични и подробно цели. Целта следва да бъде постигната във възможно най-кратък срок, но не по-късно от края на 2024 г.**Цел 2:** Разработване на териториалните планове за управление на защитени зони.Разработването на териториалните планове за управление на защитени зони следва да бъде организирано в срок до 20.10.2027 г. като същите трябва да бъдат разработени в рамките на срока за допустимост на разходите по Програма „Околна среда“ 2021-2027 г. (31.12.2029 г.).Заложените цели и графика за тяхното постигане са в съответствие с предвижданията в Преходните и заключителните разпоредби на Закона за изменение и допълнение на Закона за биологичното разнообразие (обн., ДВ, бр. 88 от 2023 г.). Дейностите по разработване на ТПУ и тяхното изпълнение са предвидени в Националната рамка за приоритетни действия за Натура 2000 за периода 2021-2027 г. Изпълнението на мерките за запазване или възстановяване на типовете природни местообитания и видовете, предмет на опазване в защитените зони се очаква да се финансират със средства от фондовете на ЕС.*Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* |
| **3. Заинтересовани страни:** * Министерство на околната среда и водите;
* 15 Регионални инспекции по околна среда и води;
* 3 Дирекции на националните паркове;
* 1 Басейнова дирекция „Черноморски район”;
* 265 общини;
* Министерство на земеделието и храните;
* Неправителствени организации, с предмет на дейност и цели по опазване на околната среда;
* Собственици и ползватели на земи, горски територии, водни площи и ресурси, попадащи в обхвата на защитените зони (определяем брой);
* Предприемачи в различни области и техните сдружения извършващи или планиращи дейности на територията на мрежата Натура 2000 (определяем брой).

*Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“: Неразработване на проект на Наредба за условията и реда за разработване и утвърждаване на териториални планове за управление на защитени зони****Описание:**В случай на неразработване и невнасяне в Министерския съвет на проект на Постановление на Министерски съвет за приемане на Наредба за условията и реда за разработване и утвърждаване на териториални планове за управление на защитени зони, привеждаща в съответствие подзаконовия нормативен акт с влезлите в сила промени в ЗБР, ще е налице неизпълнение на разпоредбата на § 16 от Преходните и заключителните разпоредби на Закона за изменение и допълнение на Закона за биологичното разнообразие (обн., ДВ, бр. 88 от 2023 г.).От своя страна това ще доведе до неизпълнение на предвидените мерки в одобрената от Европейската комисия Националната рамка за приоритетни действия за Натура 2000 за периода 2021-2027 г. **Положителни (икономически/социални/екологични) въздействия:**При вариант „Без действие“ не се очакватположителни социални, икономически и екологични въздействия, тъй като предложените изменения всъщност целят постигане на положителни въздействия. *(върху всяка заинтересована страна/група заинтересовани страни)***Отрицателни (икономически/социални/екологични) въздействия:** Липсата на промени в Наредбата за условията и реда за разработване и утвърждаване на планове за управление на защитени зони ще доведе до несъответствие на подзаконовата нормативна рамка с действащия Закон за биологичното разнообразие и съответно до забавено и недобро прилагане на Директива за местообитанията (Директива 92/43/ЕИО) и Директивата за птиците (Директива 2009/147/ЕО) в България. Без привеждане на наредбата в съответствие с предвижданията на закона ще е невъзможно изпълнението на предвижданията на ЗБР за задължително разработване на териториални планове за управление за защитените зони в страната и изпълнението на заложените в стратегическите и програмните документи мерки, свързани с тях, за които е предвиден и съответен финансов ресурс от фондовете на ЕС през настоящия програмен период. Това може да доведе до риск от загуба на средства.Непривеждането на наредбата в съответствие със ЗБР ще лиши местните общности от предвидените в закона възможности за участие в процеса на управление на мрежата Натура 2000. Това ще доведе до невъзможност обществото и гражданите да упражнят правата си за местно самоуправление. Понижаването на икономическата активност в тези територии ще намали стандарта на живот на хората, които ги обитават, а това би довело до допълнително обезлюдяване на населените места и застаряване на населението *(върху всяка заинтересована страна/група заинтересовани страни)***Специфични въздействия:****Въздействия върху малките и средните предприятия:** Нормативният акт няма пряко въздействие върху малки и средни предприятия. С него не се създават ангажименти за бизнеса.**Административна тежест:** няма…………………………………………………………………………………………..*1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 2 „Действие“: Разработване на проект на Наредба за условията и реда за разработване и утвърждаване на териториални планове за управление на защитени зони.****Описание:**В случай на разработване и внасяне в Министерския съвет на проект на Постановление на Министерски съвет за приемане на Наредба за условията и реда за разработване и утвърждаване на териториални планове за управление на защитени зони, привеждаща в съответствие подзаконовия нормативен акт с влезлите в сила промени в ЗБР, ще е налице изпълнение на разпоредбата на § 16 от Преходните и заключителните разпоредби на Закона за изменение и допълнение на Закона за биологичното разнообразие (обн., ДВ, бр. 88 от 2023 г.). Съответно, нормативната уредба ще търпи своето планирано усъвършенстване, което ще доведе до по-ефективно изпълнение на задълженията на страната по Директивата за местообитанията и в частност разпоредбите на чл. 6, пар. 1 и 2 от нея.Ще бъде изработен проект на нова Наредба за разработване и утвърждаване на териториалните планове за управление на защитени зони, структурирана в три глави, които регламентират разработването, участието на всички заинтересовани страни, утвърждаването на териториалните планове за управление на защитени зони, вкл. и тяхното преразглеждане, промени и актуализация. Положителен резултат от разработването на проекта на наредба е създаването на условия за по-ефективното управление на Европейската екологична мрежа Натура 2000 в България и включване на всички заинтересовани страни в процеса.С разработеният нормативен акт ще се съобрази изискването на ЗБР за разработване на специфични и подробни цели на опазване на защитените зони и утвърждаването им с нарочна заповед на министъра на околната среда и водите. Плановете за управление ще се разработват на база специфичните и подробни цели на опазване на защитените зони и ще определят необходимите мерки за постигането им, насочени съответно към съхраняване или възстановяване на типовете природни местообитания и видовете, предмет на опазване в защитените зони, при отчитане на икономическите, социалните и културните изисквания, както и регионалните и местните особености. Предвижда се, съобразно законовите разпоредби, териториални планове за управление да се разработват за териториите на защитените зони и части от тях, попадащи в териториалния обхват на дейност на съответната Регионална инспекция по околната среда и водите. В случаите, в които защитени зони попадат в обхвата на национални паркове по Закона за защитените територии ще се разработват Териториални планове за управление на защитени зони на териториите на съответния национален парк. За защитени зони или части от тях, които попадат в морските пространства на Република България се разработва Черноморски план за управление. С наредбата се въвеждат нови минимални изисквания за структурата и съдържанието на плановете за управление, съобразно посочения по-горе нов пространствен обхват на плановите документи, заложен в чл. 27 от ЗБР и с новите изисквания към тяхното съдържание, съобразно чл. 29 от ЗБР.С приемането на проекта на нормативен акт ще бъдат въведени ясни механизми за разработване и утвърждаване на териториалните планове за управление на защитени зони, тяхното преразглеждане, промени и актуализация, включително участието на всички заинтересовани страни в тези процеси, съобразени изцяло с новите предвиждания на ЗБР. Ще се постигне съответствие със законовите правомощия и задължения на органите за управление на защитените зони и участието на Комитетите на заинтересованите страни в процесите по разработване, преразглеждане, промени и актуализация на териториалните планове за управление на защитени зони, съгласно чл. 115а – 117а от ЗБР. Ще бъде разработено и ново приложение към наредбата, съдържащо Минимални изисквания за структурата и съдържанието на териториалните планове за управление на защитени зони, съобразено с новия пространствен обхват на плановите документи, заложен в чл. 27 от ЗБР и с новите изисквания към тяхното съдържание, съобразно чл. 29 от същия от закона.При изменение в чл. 12 ал. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони, приета с Постановление № 201 на Министерския съвет от 31.08.2007 г. (обн., ДВ, бр. 73 от 2007 г.; изм. и доп., бр. 81 от 2010 г. бр. 3 от 2011 г., бр. 94 от 2012 г., бр. 3 от 2018 г., бр. 106 от 2021 г.), наименованието на плановите документи за управление на защитените зони в подзаконовия нормативен акт ще се приведе в съответствие с новите разпоредби на ЗБР, което ще доведе до по-голяма яснота и прецизност на нормата.**Положителни (икономически/социални/екологични) въздействия:**Разработването на новата наредба, ще доведат до по-ефективно изпълнение на задълженията на България по Директива за местообитанията и Директивата за птиците. Ще бъде осигурено участието на заинтересованите страни, представители на икономическите сектори, в процеса на вземане на решения, свързани с управлението на мрежата Натура 2000. Осигуряването на участието на представителите на икономическите сектори ще намали негативното им отношение към политиката за Натура 2000, което ще доведе до увеличаване на инвестициите на територията на мрежата, а от там – до повишаване на стандарта на живот и жизнеспособността на тези територии. Приемането на нормативния акт ще повиши участието на местните общности в процеса на управление на мрежата Натура 2000. Това ще доведе до възможност обществото и гражданите да упражнят правата си за местно самоуправление. Увеличаването на икономическата активност в тези територии ще увеличи стандарта на живот на хората, които ги обитават, а това би довело до оживяване на населените места. Ефективното управление на мрежата Натура 2000 ще допринесе за подобряване на условията на живот за населението, чрез опазване на природния капитал на България. Приемането на новата наредба ще доведе до постигане на целите на Директива за местообитанията и Директивата за птиците, което ще благоприятства опазването на биологичното разнообразие. Чрез разработването и въвеждането на новата нормативната уредба защитените зони ще бъдат управлявани на база единни планови документи, които предвиждат мониторинг и оценка на ефективността на мерките.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Не се очаква отрицателен екологичен, социален и икономически ефект. *(върху всяка заинтересована страна/група заинтересовани страни)***Специфични въздействия:****Въздействия върху малките и средните предприятия:** Нормативният акт няма пряко въздействие върху малки и средни предприятия. С него не се създават ангажименти за бизнеса.**Административна тежест:** С проекта на наредба не се въвеждат нови регулаторни режими и не се увеличава административната тежест.*(въздействията върху малките и средните предприятия; административна тежест)**1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* |
| **4.2. По проблем 2:***\** *При повече от един поставен проблем мултиплицирайте Раздел 4.1.*  |
| **4.n. По проблем n:***\** *При повече от един поставен проблем мултиплицирайте Раздел 4.1.*   |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант** **„Без действие“** | **Вариант 1** |
| ***Ефективност*** | Цел 1: Създаване на задължителна нормативна уредба за разработване на ТПУ, които се разработват на база на специфичните и подробни цели на опазване на защитените зони и определят мерките, чрез които ще се постигнат определените специфични и подробно цели. | 3 | 1 |
| Цел 2: Разработване на териториалните планове за управление на защитени зони | 3 | 1 |
| ***Ефикасност*** | Цел 1: Създаване на задължителна нормативна уредба за разработване на ТПУ, които се разработват на база на специфичните и подробни цели на опазване на защитените зони и определят мерките, чрез които ще се постигнат определените специфични и подробно цели. | 3 | 1 |
| Цел 2: Разработване на териториалните планове за управление на защитени зони | 3 | 1 |
| ***Съгласуваност*** | Цел 1: Създаване на задължителна нормативна уредба за разработване на ТПУ, които се разработват на база на специфичните и подробни цели на опазване на защитените зони и определят мерките, чрез които ще се постигнат определените специфични и подробно цели. | 3 | 1 |
| Цел 2: Разработване на териториалните планове за управление на защитени зони. | 3 | 1 |

*1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите:**ефективност, чрез която се измерва степента, до която вариантите постигат целите на предложението;**ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;**съгласуваност, която показва степента, до която вариантите съответстват на действащите стратегически документи.* |
| **5.2. По проблем 2:***\* При повече от един поставен проблем мултиплицирайте таблицата за всеки отделен проблем.* |
| **5.n. По проблем n:***\* При повече от един поставен проблем мултиплицирайте таблицата за всеки отделен проблем.* |
| **6. Избор на препоръчителен вариант:****По проблем 1:**  **Вариант 2 „Действие“: Разработване на проект на Наредба за условията и реда за разработване и утвърждаване на териториални планове за управление на защитени зони.**Препоръчаният вариант е Вариант 2 – разработване на проект на проект на Наредба за условията и реда за разработване и утвърждаване на териториални планове за управление на защитени зони. **По проблем 2: Вариант n „ … “**…………………………………………………………………..……………………… ………………………………………………………………………………………….*Посочете препоръчителните варианти за решаване на поставения проблем/проблеми.* |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):***1.1. Изборът следва да е съотносим с посочените специфични въздействия на препоръчителния вариант за решаване на всеки проблем.**1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).**1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.**1.6. В случай че се изменят регулаторни режими или административни услуги, посочете промяната.* |
| **6.3. Създават ли се нови регистри от прилагането на препоръчителния вариант (включително по отделните проблеми)?**…………………………………………………………………..……………………… ………………………………………………………………………………………….*Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?***Изборът следва да е съотносим с посочените специфични въздействия на препоръчителния вариант.* |
| **6.5. Потенциални рискове от прилагането на препоръчителния вариант (включително по отделните проблеми):***Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* |
| **7. Консултации:***Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*Проектът на Постановление за приемане на Наредба за условията и реда за разработване и утвърждаване на териториални планове за управление на защитени зони, доклада и частичната предварителна оценка на въздействие на нормативния акт ще бъдат публикувани за обществени консултации за срок от 30 дни на Портала за обществени консултации и на интернет страницата на МОСВ.След приключването на обществените консултации и преди внасянето за приемане на нормативния акт, ще бъде публикувана справка за постъпилите предложения/бележки, заедно с обосновка за неприетите предложения на Портала за обществени консултации и на интернет страницата на МОСВ.*Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* |
| **8. Приемането на нормативния акт произтича ли от правото на Европейския съюз?**С проекта на нормативен акт се въвеждат процедури за прилагане на разпоредби от Директива 92/43/ЕИО. *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).**1.2. Изборът трябва да съответства на посоченото в раздел 1, съгласно неговата т. 1.5.*  |
| **9. Изисква ли се извършване на цялостна предварителна оценка на въздействието поради очаквани значителни последици?***(преценка съгласно чл. 20, ал. 3, т. 2 от Закона за нормативните актове)* |
| **10. Приложения:**…………………………………………………………………..……………………… ………………………………………………………………………………………….*Приложете необходимата допълнителна информация и документи.* |
| **11. Информационни източници:**Материали, налични в Министерството на околната среда и водите, в това число разработен Подход за управление на мрежата Натура 2000 в България, приет ЗИД на ЗБР (обн., ДВ, бр. 88 от 2023 г.).*Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: Мирослав Калугеров – директор на дирекция „Национална служба за защита на природата“****Дата:** 20.01.2025 г.**Подпис:**  |